**GOV.SI**

Številka: 1100-13/2019/1906

Datum: 31. 03. 2021

Na podlagi prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19 in 203/20 – ZIUPOPDVE) in tretjega odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C in 203/20 – ZIUPOPDVE) Ministrstvo za zunanje zadeve, Prešernova cesta 25, Ljubljana, objavlja javno objavo za zasedbo prostega strokovno-tehničnega delovnega mesta v Veleposlaništvu Republike Slovenije v Bruslju za projekt predsedovanja RS Svetu EU 2021 (PSEU):

**ADMINISTRATOR V - PSEU (m/ž) (šifra DM 7831)** za določen čas, za čas trajanja posebnega vladnega projekta »Predsedovanje Republike Slovenije Svetu Evropske unije 2021«, in sicer do 31. 3. 2022 ter s polnim delovnim časom.

**Izbrani kandidat bo po opravljenih pripravah na sedežu Ministrstva za zunanje zadeve delo opravljal v Veleposlaništvu Republike Slovenije v Bruslju (v nadaljevanju besedila: VBR).**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj srednješolska izobrazba;
* znanje uradnega jezika;
* znanje angleškega jezika na osnovni ravni, zaželeno znanje francoskega jezika na osnovni ravni;
* osebnostna primernost in psihofizična sposobnost;
* nacionalno dovoljenje za dostop do tajnih podatkov stopnje "ZAUPNO" ter dovoljenje za dostop do tajnih podatkov EU stopnje "ZAUPNO";
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
* da kandidatu ni prenehalo delovno razmerje v državnem organu iz krivdnih razlogov na njegovi strani.

Pri izbranem kandidatu se bo preverjalo, ali ima izdano veljavno dovoljenje za dostop do tajnih podatkov (nacionalno, EU) stopnje "ZAUPNO", sicer ga bo moral pridobiti do dneva nastopa dela.

 Opis delovnih nalog:

* izvajanje nalog pisarniškega poslovanja v zvezi z nalogami, povezanimi s pripravami na predsedovanje in njegovo izvedbo;
* oblikovanje in vodenje baz podatkov v zvezi z nalogami, povezanimi s pripravami na predsedovanje in njegovo izvedbo;
* sodelovanje pri izvajanju enostavnejših kadrovskih opravil v zvezi z nalogami, povezanimi s pripravami na predsedovanje in njegovo izvedbo;
* organizacijsko-tehnične naloge za zagotavljanje prirpav na predsedovanje Slovenije Svetu EU;
* pomoč pri organizaciji dogodkov v zvezi s predsedovanjem Slovenije Svetu Evropske unije;
* nadomeščanje uslužbencev v predstavništvu;
* opravljanje drugih nalog podobne stopnje zahtevnosti po navodilu vodje

Želena so tudi naslednja znanja in sposobnosti:

* znanje dela z računalnikom;
* komunikacijske veščine;
* sposobnost organiziranja.

Kandidati oddajo prijavo na priloženem obrazcu.

Prijava mora vsebovati:

1. izjavo o izpolnjevanju pogoja glede zahtevane stopnje izobrazbe, iz katere mora biti razvidna stopnja in smer izobrazbe ter leto in ustanova, na kateri je izobrazba pridobljena;

2. izjavo kandidata, da:

- ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;

- zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

3. potrdilo o zahtevanem znanju tujih jezikov na ustrezni stopnji;

4. soglasje kandidata, da za namen tega izbirnega postopka dovoljuje Ministrstvu za zunanje zadeve pridobitev podatkov iz 3. točke iz evidenc;

5. izjavo kandidata, da soglaša s tem, da se bo zanj v skladu z Zakonom o tajnih podatkih (Uradni list RS, št. 50/06-uradno prečiščeno besedilo in 9/10) opravilo varnostno preverjanje za izdajo dovoljenja za dostop do tajnih podatkov (nacionalno, EU) stopnje " ZAUPNO". V primeru, da kandidat z vpogledom v uradne evidence ne soglaša, mora predložiti ustrezna dokazila sam;

6. Europass življenjepis, v katerem kandidat poleg formalne izobrazbe navede tudi druga znanja in veščine, ki jih je že pridobil, ter morebitne delovne izkušnje s področja nalog razpisanega delovnega mesta;

7. pisno soglasje kandidata, da Ministrstvu za zunanje zadeve dovoljuje, da pridobljene podatke, ki jih kandidat navede v prijavi, obdeluje za namen izvedbe javne objave.

Ministrstvo za zunanje zadeve bo z izbranim kandidatom sklenilo **delovno razmerje za določen čas – Projekt PSEU do 31. 3. 2022,** in sicer s polnim delovnim časom in dvomesečnim poskusnim delom. Poskusno delo se lahko podaljša v primeru začasne odsotnosti z dela.

Izbrani kandidat bo vsaj en del poskusnega dela opravljal v prostorih Ministrstva za zunanje zadeve Prešernova cesta 25, 1000 Ljubljana, nato pa bo delo opravljal v prostorih VBR na naslovu Boulevard du Régent 45-46, Bruselj, Belgija in v drugih uradnih prostorih, kjer veleposlaništvo opravlja svoje naloge.

Kandidati vložijo prijavo v pisni obliki, ki jo pošljejo v zaprti ovojnici **z označbo**: »za javno objavo VBR PSEU2021, šifra DM 7831« na **naslov**: Ministrstvo za zunanje zadeve, Kadrovska služba, Prešernova cesta 25, Ljubljana, ali na **elektronski naslov: kadrovska.mzz@gov.si,** pri čemer veljavnost prijave ni pogojena z elektronskim podpisom, in sicer **v roku 8 dni** po objavi na spletni strani GOV.SI in Zavoda Republike Slovenije za zaposlovanje.

Kandidati bodo o izbiri pisno obveščeni.

Dodatne informacije o izvedbi javne objave daje Polonca Smole, telefon: 01 478 2332, vsak delavnik od 10:00 do 11:00 ure.

V besedilu objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

**Mag. Sašo PODLESNIK**

**vodja Kadrovske službe**